
PARLAMENTUL ROMÂNIEI

CAMERA DEPUTAŢILOR

	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 13 aprilie 2011          

 P L- x  157/2011              


AVIZ
asupra proiectului de lege privind aprobarea Ordonanţei de urgenţă a Guvernului nr. 133/2010 pentru modificarea şi completarea Legii nr. 95/2006 privind reforma în domeniul sănătăţii, în vederea eficientizării unor instituţii şi activităţi în acest domeniu
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare în procedură de urgenţă, cu proiectul de lege privind aprobarea Ordonanţei de urgenţă a Guvernului nr. 133/2010 pentru modificarea şi completarea Legii nr. 95/2006 privind reforma în domeniul sănătăţii, în vederea eficientizării unor instituţii şi activităţi în acest domeniu, trimis cu adresa nr. PL x. 157 din 30 martie 2011 şi înregistrată cu nr. 31/264 din 31 martie 2011.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră Decizională.
Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 12 aprilie 2011.
Senatul, în calitate de primă Cameră sesizată, a adoptat proiectul de lege în data de 24 martie 2011, în condiţiile art. 115 alineatul (5) teza a III-a din Constituţia României, republicată
Iniţiativa legislativă are ca obiect de reglementare modificarea şi completarea Legii nr. 95/2006 privind reforma în domeniul sănătăţii, intervenţiile legislative vizând instituirea unor măsuri în vederea implementării cardului naţional de sănătate, creării cadrului legal pentru aprobarea programelor naţionale de sănătate prin hotărâri ale Guvernului, aprobarea normelor metodologice multianuale de aplicare a modelului contractului – cadru precum şi renunţarea la unele termene.
Membrii Comisiei au examinat iniţiativa legislativă supusă avizării, expunerea de motive, avizul favorabil cu observaţii şi propuneri al Consiliului Legislativ, transmis cu adresa nr. 1655 din 28 decembrie 2010 şi punctul de vedere al Ministerului Sănătăţii, transmis în data de 11 aprilie 2011, prin care susţine adoptarea acestei iniţiative legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative.

În raport de obiectul şi conţinutul reglementării, proiectul de lege face parte din categoria legilor organice.
               PREŞEDINTE,                        
                                       SECRETAR,

                Daniel BUDA              



   Gabriel ANDRONACHE

Consilier,
Iuliana Fuiorea

